Hej Bolius

Jeg har fået udført en renoverings opgave, hvor alle elinstallation skulle flyttes og skjules i væggen. I den forbindelse var der tale om, at el kabler og stik kontakter kunne skjules i nye fodpaneler, så man kunne slå 2 fluer med ét smæk og få begge ting ordnet til omtrent den samme pris, som prisen på at få det fræset ind i væggen. Det mente elektrikeren ikke man kunne, så stik kontakter inklusive kabler skulle fræses ind i væggen.

Mit spørgsmål lyder så på, om man kan og må trække el kabler i fodpanelerne, så det ikke var nødvendigt at fræse dem ind i væggen og spare de penge.

Det virker nemlig lidt som om, at elektrikeren valgte at fræse dem ind, for selv at få den del af opgaven/pengene, fremfor en tømmer som skulle lave fodpanelerne.

Mikkel Ø


Må man trække el kabler langs fodpanelerne - eller skal de fræses ind i væggen?
Hej Mikkel Ø

Med mindre at producenten af kablerne oplyser, at de ikke må placeres inde bag ved en liste (fodpanel), at de skal fræses ind i væggen, er der ikke noget i vejen for at de måtte have været placeret der. De måtte også gerne være placeret synligt fastgjort med clips oven på fodpanelet. Så der er ikke nogen regel om at de KUN må fræses ind i væggen.

